Številka: 5444-1/2025-2611-25

Datum: 25. 8. 2025

Skladno z drugim odstavkom 10. člena Uredbe o posredovanju in ponovni uporabi informacij javnega značaja (Uradni list RS, št. 24/16 in 146/22) objavljamo javno dostopne informacije javnega značaja v zvezi s postopkom javnega razpisa, in sicer: podatek o članih komisije za izvedbo postopka javnega razpisa ter podatek o prejemnikih in višini prejetih sredstev.

Republika Slovenija, Ministrstvo za delo, družino, socialne zadeve in enake možnosti je v Uradnem listu Republike Slovenije, št. 22/25 dne 4. 4. 2025 objavilo Javni razpis za sofinanciranje projektov kariernih centrov za mlade+ (v nadaljevanju: javni razpis). Javni razpis delno financira Evropska unija, in sicer iz Evropskega socialnega sklada plus.

Predmet javnega razpisa je sofinanciranje dveh večletnih projektov kariernih centrov za mlade+ v obliki konzorcijev (v nadaljnjem besedilu: konzorcij KCM+), ki bosta osebam iz ciljne skupine omogočila večjo dostopnost do storitev karierne orientacije. V vsaki kohezijski regiji je izbran en projekt. Konzorcija KMC+ bosta izvajala več aktivnosti za opolnomočenje mladih za načrtovanje kariere npr. informacije o poklicih, spoznavanje njihovih interesov, lastnosti, kompetenc, prepoznavanje potreb delodajalcev in trga dela.

Postopek javnega razpisa je vodila strokovna komisija, ki jo je s Sklepom o začetku postopka Javnega razpisa za sofinanciranje projektov kariernih centrov za mlade+ ter imenovanju strokovne komisije za izvedbo postopka, št. 5444-1/2025-2611-4 z dne 12. 2. 2025, imenoval minister za delo, družino, socialne zadeve in enake možnosti, in sicer v naslednji sestavi:

1. Barbara Masle Erjavec, Ministrstvo za delo, družino, socialne zadeve in enake možnosti, Direktorat za delovna razmerja in pravice iz dela, predsednica komisije.
2. Martina Stanonik, Zavod Republike Slovenije za zaposlovanje, članica komisije.
3. Mateja Pačnik Kolenc, Zavod Republike Slovenije za zaposlovanje, članica komisije.
4. Romana Blažun, Ministrstvo za delo, družino, socialne zadeve in enake možnosti, Direktorat za trg dela in zaposlovanje, članica komisije.
5. Barbara Kunčič Krapež, Center za poklicno izobraževanje, Središče za razvoj poklicnih kvalifikacij, članica komisije.

**SEZNAM PREJEMNIKOV IN VIŠINA PREJETIH SREDSTEV**

Javni razpis za sofinanciranje projektov kariernih centrov za mlade+ (v nadaljevanju: javni razpis). Javni razpis delno financira Evropska unija, in sicer iz Evropskega socialnega sklada plus. Javni razpis se izvaja v okviru Programa evropske kohezijske politike v obdobju 2021-2027 v Sloveniji, cilja politike 4 »Bolj socialna in vključujoča Evropa za izvajanje evropskega stebra socialnih pravic«, prednostne naloge 6 »Znanja in spretnosti ter odzivni trg dela« in specifičnega cilja ESO4.5 »Izboljšanje kakovosti, vključenosti, učinkovitosti in relevantnosti sistemov izobraževanja in usposabljanja za potrebe trga dela, vključno s potrjevanjem neformalnega in priložnostnega učenja, da bi podprli pridobivanje ključnih kompetenc, tudi podjetniških in digitalnih veščin, ter s spodbujanjem uvedbe dualnih sistemov usposabljanja in vajeništev«.

|  |  |  |
| --- | --- | --- |
|  | **Naziv prijavitelja** | **Višina dodeljenih sredstev v EUR** |
| **1.** | JAVNI ZAVOD CENE ŠTUPAR - CENTER ZA IZOBRAŽEVANJE LJUBLJANA | 3.920.000,00 |
| **2.** | FUNDACIJA ZA IZBOLJŠANJE ZAPOSLITVENIH MOŽNOSTI PRIZMA, USTANOVA | 4.080.000,00 |
| **SKUPAJ** | | **8.000.000,00** |

Ministrstvo za delo, družino, socialne zadeve in enake možnosti